Θετικό βγήκε το δείγμα που ελήφθη από την 63χρονη από την Αργεντινή, η οποία την Κυριακή παρελήφθη από ασθενοφόρο του ΕΚΑΒ από το κρουαζιερόπλοιο "Costa Victoria" ενώ ήταν αγκυροβολημένο στα ανοιχτά του Κόκκινου Πύργου.

Η επιβάτιδα εμφάνισε συμπτώματα βρογχίτιδας και κρίθηκε αναγκαίο να μεταφερθεί στο Βενιζέλειο Νοσοκομείο. Μεταφέρθηκε με ασθενοφόρο του ΕΚΑΒ ενώ για τη διαδικασία τηρήθηκαν όλα τα απαραίτητα μέτρα για τον κορωνοϊό. Η γυναίκα επιβιβάστηκε στη λέμβο του κρουαζιερόπλοιου με κατεύθυνση το λιμάνι του Κόκκινου Πύργου όπου και την περίμενε ασθενοφόρο με γιατρό.